આઈટી ડિપાર્ટમેન્ટે આવા ટેક્સપેયર્સને તેમના રિટર્નમાં ઇનકમ ઓછી બતાવવા કે ડિડક્શન વધારીને બતાવવા જેવા હથકંડા અપનાવવા સામે ચેતવ્યા છે. આવકવેરા વિભાગના બેંગલુરુ સ્થિત સેન્ટ્રલ પ્રોસેસિંગ સેન્ટર (CPC)એ આ અંગે કરદાતાઓને એડવાઇઝરી પણ આપી છે. એડવાઇઝરીમાં કહેવામાં આવ્યું છે કે, ખોટા ફાયદા માટે ફ્રોડ ટેક્સ સલાહકારોના ચક્કરમાં પડવું નહિ. વિભાગના અનુસાર, રિટર્નમાં આવક ઓછી બતાવવા કે ડિડક્શનને વધારીને બતાવવું એ અલગ અલગ કલમો અંતર્ગત દંડનીય છે અને ઇનકમ ટેક્સ એક્ટની કલમો અંતર્ગત ગુનો બને છે.